**Előterjesztés a**

**Helyi termelői piac üzemeltetéséről szóló rendelet módosítása**

**tárgyú napirendi ponthoz**

Litér Község Önkormányzata Humán Értékek Bizottsága

 Litér Község Önkormányzata Képviselő-testülete

**2016. május 25.**

**Tisztelt Képviselő-testület!**

**Tisztelt Bizottság!**

A helyi termelői piac ünnepélyes megnyitására, átadására 2014. szeptember 6-án kerül sor. Litér Község Önkormányzata a Sólyi Kertbarátok Egyesületével az elmúlt években Együttműködési Megállapodással, valamint házirenddel közösen üzemelteti a helyi termelői piacot.

A termelői piacon árusító őstermelők kistermelők, kézművesek gazdák kezdeményezésére felmerült annak igénye, hogy a jelenlegi nyitvatartási rend szombatonként 8.00 órától 10.00 óráig legyen. A legtöbb vásárló 8.00 óra körül érkezik, és 10.00 óra után már nincs kereslet a termékekre.

Litér Község Önkormányzatának Képviselő-testülete megalkotta a 9/2014. (VIII. 29.) számú önkormányzati rendeletét a helyi termelői piac létesítéséről üzemeltetéséről. A rendelet valamint a házirend módosítása szükséges a nyitvatartási idő változása végett.

Kérem az előterjesztés megvitatását, majd a rendelet tervezet elfogadását.

Litér, 2016. 05. 19.

 Bencze Éva sk

 jegyző

**Litér Község** **Önkormányzat Képviselő-testületének**

**…../2016. (V.30.) önkormányzati rendelete**

**a helyi termelői piac létesítéséről, üzemeltetéséről szóló**

**9/2014. (VIII. 29.) számú önkormányzati rendelet módosításáról**

Litér Község Önkormányzatának Képviselő-testülete Magyarország Alaptörvénye 32. cikk (2) bekezdésében biztosított jogkörénél fogva, Magyarország helyi önkormányzatairól szóló 2011. évi CLXXXIX. törvény 13.§.(1) bekezdésének 14. pontjában meghatározott feladatkörében eljárva a vásárokról, piacokról, és a bevásárlóközpontokról szóló 55/2009.(III.13.) Korm. rendelet szabályaira figyelemmel a helyi termelői piac rendjéről, üzemeltetéséről és használatáról az alábbiakat rendeli el:

Litér Község Önkormányzata képviselő testületének a helyi termelői piac létesítéséről, üzemeltetéséről szóló 9/2014. (VIII.29.) rendeletének (a továbbiakban: Rendelet)

1.§ A Rendelet 5.§ helyébe az alábbi rendelkezés lép:

**5. §** A piac nyitvatartási ideje:

Nyári nyitva tartás: április 1-től október 31-ig szombat reggel 8.00 órától 10.00 óráig

Téli nyitva tartás: november 1-től március 31-ig szombat reggel 8.00 órától 10.00 óráig

2.§ A rendelet 13.§-a helyébe az alábbi rendelkezés lép:

**13. §** Napi helyhasználat esetén ugyanaz a hely többször is kiadható.

A helyhasználónak – használat időtartamától függetlenül – mindig egész napra megállapított helyhasználati díjat kell megfizetni.

Havi helyhasználat esetén, ha a helyhasználó a helyet:

nyári nyitvatartási időszakban április 1-től október 31-ig szombat reggel 8.00 órától 10.00 óráig,

téli nyitvatartási időszakban november 1-től március 31-ig szombat reggel 8.00 órától 10.00 óráig nem veszi igénybe, az napi helyhasználatra kiadható.

3.§ Ezen rendelet a kihirdetést követő nap lép hatályba.

Szedlák Attila Bencze Éva

 polgármester jegyző

HATÁSVIZSGÁLAT

**Litér Község Önkormányzata Képviselő-testületének a helyi termelői piac rendelet módosításához**

**Társadalmi - gazdasági, költségvetési hatása:**

A piac indítása hozzájárul a helyi és környékbeli őstermelők, kistermelők, kézművesek gazdák piacra jutásához, illetve a lakosság jobb termékekkel való ellátásához.

**Környezeti és egészségi hatása, következményei:**

A lakosság egészséges élelmiszerekhez, zöldségfélékhez juthat, közvetlenül a termelőktől, megfelelően kialakított, higiénés környezetben.

Legfőbb szándék a vidéki kistermelők, őstermelők, kézművesek minőségi termékeinek piaci lehetőségeinek bővítése, valamint a piac vonzáskörzetében élők jó minőségű, hazai agrártermékekhez juttatása elérhető árakon.

**Adminisztratív terheket befolyásoló hatás:**

A rendelet módosítása minimális adminisztratív terhekkel jár.

**A jogszabály megalkotásának szükségessége, a jogalkotás elmaradásának várható következményei:**

Szükséges a helyi rendelet aktualizálása, módosítása képviselő-testületi döntés után.

**A jogszabály alkalmazásához szükséges személyi, szervezeti, tárgyi és pénzügyi feltételek:**

A helyi termelői piac működtetése egy plusz feladat az önkormányzat számára, melynek személyi és egyéb feltételei biztosítottak.

**ÁLTALÁNOS INDOKLÁS**

**helyi termelői piac rendelet módosításához**

A helyi termelői piac ünnepélyes megnyitására, átadására 2014. szeptember 6-án került sor. A piac működését Litér Község Önkormányzat Képviselő-testülete a 9/2014.(VIII.29.) számú önkormányzati rendeletével szabályozta.

A termelői piacon folyamatosan bővül a kínálat es a kereslet, a téli illetve a nyári időszakban is. A termelők jelezték, hogy inkább a korai időpontokban mutatkozik kereslet a megtermelt és eladásra szánt termékekre, ezért szükséges a nyitvatartási idő módosítása.

Litér, 2016. május 19.

 Bencze Éva sk

 jegyző